nahid-hub/BLUGE-bengali-wikipedia-section-title-prediction huggingface dataset:
উসামা হিমস চলে আসেন। এখানে তিনি মসুল ও আলেপ্পোর আতাবেগ ইমাদউদ্দিন জেনগির বিরুদ্ধে একটি যুদ্ধে বন্দী হন। ইমাদউদ্দিন ইতঃপূর্বে নিকটবর্তী হামা অধিকার করেছিলেন। বন্দী হওয়ার পর তিনি ইমাদউদ্দিনের অধীনে কাজ শুরু করেন। এসময় তিনি সিরিয়া, ইরাক ও আর্মেনিয়ায় জেনগি প্রতিপক্ষদের বিরুদ্ধে লড়াই করেছেন। ১১৩২ খ্রিষ্টাব্দে তিনি বাগদাদের বাইরে আব্বাসীয় খলিফার বিরুদ্ধে লড়াই করেছেন। ১১৩৫ খ্রিষ্টাব্দে তিনি দক্ষিণে হামায় ফিরে আসেন। এখানে জেনগি সেনাপতি আল-ইয়গিসিয়ানি গভর্নরের দায়িত্বে ছিলেন। ১১৩৭ খ্রিষ্টাব্দে তার পিতার মৃত্যুর পর তিনি শাইজার আসেন। ১১৩৮ খ্রিষ্টাব্দের এপ্রিলে বাইজেন্টাইন সম্রাট দ্বিতীয় জন কমনেনাস শাইজার অবরোধ করার পর তিনি পুনরায় শাইজার এসেছিলেন।

শাইজারের অবরোধ ব্যর্থ হলেও শাইজারের বেশ ক্ষতি হয়েছিল। অবরোধের পর উসামা ইমাদউদ্দিনের চাকরি ছেড়ে দিয়ে দামেস্ক চলে আসেন। দামেস্কে এসময় বুরি রাজবংশের আতাবেগ মুইনউদ্দিন উনুর শাসন করছিলেন। ইমাদউদ্দিন দামেস্ক জয় করতে মনস্থির করার পর উসামা ও উনুর ক্রুসেডার জেরুজালেম রাজ্যের কাছে সহায়তা চান। ১১৩৮ খ্রিষ্টাব্দে তাকে একটি প্রাথমিক সফরে জেরুজালেম পাঠানো হয়। ১১৩৯ খ্রিষ্টাব্দে ইমাদউদ্দিন জেনগি বালবিক জয় করেন। ক্রুসেডারদের সাথে সন্ধি করার জন্য ১১৪০ খ্রিষ্টাব্দে উনুর পুনরায় উসামাকে জেরুজালেম পাঠান। ১১৪০ থেকে ১১৪৩ খ্রিষ্টাব্দের মধ্যে তারা দুইজন কয়েকবার তাদের নতুন মিত্রপক্ষের সাথে সাক্ষাত করেছেন। পরবর্তীতে উনুরের বিরুদ্ধে একটি ষড়যন্ত্রে উসামা জড়িত আছেন সন্দেহ সৃষ্টি হওয়ার পর উসামা ১১৪৪ খ্রিষ্টাব্দের নভেম্বরে ফাতেমীয় কায়রো পালিয়ে যান।

কায়রোতে তিনি একজন সম্পদশালী সভাসদ হয়ে উঠেন। সেখানে তিনি ষড়যন্ত্রে জড়িয়ে পড়েছিলেন। ১১৪৯ খ্রিষ্টাব্দে আল-জাফির খলিফা হন এবং ইবনে আস-সালার উজির হন। এসময় উসামা অন্যতম উপদেষ্টা হয়েছিলেন। ক্রুসেডারদের বিরুদ্ধে ইমাদউদ্দিনের পুত্র নুরউদ্দিন জেনগির সাথে সন্ধি করার জন্য আস-সালার উসামাকে পাঠিয়েছিলেন। কিন্তু আলোচনা ব্যর্থ হয়। মিশরে ফেরার পথে আসকালানের বাইরে ক্রুসেডারদের সাথে সংঘটিত যুদ্ধে তিনি অংশ নিয়েছিলেন এবং তিনি চলে যাওয়ার পর তার ভাই আলি গাজায় নিহত হন।

১১৫৩ খ্রিষ্টাব্দে আস-সালার মিশরে নিহত হন। এতে তার পুত্র আব্বাস, আব্বাসের পুত্র নাসের ও খলিফা আল-জাফির জড়িত ছিলেন। ত্রয়োদশ শতাব্দীর ইতিহাসবিদ আলি ইবনে আসিরের বর্ণনা অনুযায়ী উসামা এই হত্যার প্ররোচণাদানকারী ছিলেন। ১১৫৪ খ্রিষ্টাব্দে আব্বাস কর্তৃক আল-জাফিরের হত্যায়ও উসামা জড়িত থাকতে পারেন। আল-জাফিরের আত্মীয়রা তাদের এক সমর্থক ইবনে রুজিককে ডেকে পাঠায়। তিনি কায়রোর বাইরে আব্বাসের পিছু নেন। উসামাও কায়রো ত্যাগ করেছিলেন। কায়রোতে উসামার সহায়সম্পদ হাতছাড়া হয়। দামেস্কে আসার সময় তার দলের উপর ক্রুসেডার ও বেদুইন যাযাবরদের হামলা হয়। কিন্তু ১১৫৪ খ্রিষ্টাব্দের জুনে তিনি নিরাপদে দামেস্ক পৌছান। নুরউদ্দিন জেনগি ইতিপূর্বে দামেস্ক অধিকার করেছিলেন। উসামার পরিবারের বাকি সদস্যরা তখনো কায়রোতে ছিল বলে ইবনে রুজিক তাকে কায়রো ফিরিয়ে আনার চেষ্টা করেছিলেন। কিন্তু উসামা ১১৫৬ খ্রিষ্টাব্দে ক্রুসেডারদের অঞ্চলের মধ্য দিয়ে তাদের দামেস্ক ফিরিয়ে আনতে সক্ষম হন। ক্রুসেডাররা তাদের নিরাপদে পৌছে দেয়ার প্রতিশ্রুতি দিয়েছিল। কিন্তু দলটি যাত্রাপথে হামলার সম্মুখীন হওয়ায় উসামা তার গ্রন্থাগারটি হারান।

সঠিক অনুচ্ছেদ শিরোনাম কোনটি?
titleA. রচনাবলী
titleB. প্রারম্ভিক জীবন
titleC. দামেস্ক ও মিশর
titleD. ধর্ম
উত্তর: titleC
৬৩০ সালে তাবুক অভিযানের সিদ্ধান্ত হয়। এতে সহায়তার জন্য মুহাম্মদ (সা.) মুসলিমদের কাছে সাহায্যের হাত বাড়াতে বলেন। উসমান ইবনে আফফান এতে প্রায় নয়শ উট এবং একশ ঘোড়া পর্যন্ত দান করেন। উমর ইবনুল খাত্তাব তার সম্পদের অর্ধেক দান করেন। আবু বকর তার সকল সম্পদ দান করে এক্ষেত্রে দৃষ্টান্ত স্থাপন করেন। তার বক্তব্য ছিল, "আমি আল্লাহ ও তার রাসুলকে আমার ও আমার পরিবারের জন্য রেখেছি"। এই ঘটনা আল্লামা ইকবালের একটি কবিতার পটভূমি হিসেবে ব্যবহৃত হয়েছে।

সঠিক অনুচ্ছেদ শিরোনাম কোনটি?
titleA. মুহাম্মদ (সা) এর অধীনে সামরিক অভিযান
titleB. মদিনার জীবন
titleC. তাবুক অভিযান
titleD. হুনায়ন ও তাইফের যুদ্ধ
উত্তর: titleC
যদিও ইসলাম ধর্মের মূল ধর্মগ্রন্থ কুরআন-এ "মেরাজ" শব্দটির উল্লেখ দেখা যায় না, কিন্তু যখন অবিশ্বাসীগণ মুহাম্মদের নবুয়্যতের বা ঐশ্বিক বাণীর প্রমাণস্বরূপ স্বর্গে আরোহণকরত প্রমাণ আনতে বলে, তখন সেখানে উল্লিখিত শব্দ ছিল "তারকা ফিস সামা-য়ী": স্বর্গে আরোহণ করো। কেউ কেউ বলে, "তারকা" মানে আরোহণ করো, আর শব্দটি "রাকিয়া" থেকে উদ্ভূত, যার অর্থ "সে আরোহণ করেছিল"। আরবি "মেরাজ" শব্দটি "আরাজা" থেকে গৃহীত, যার অর্থ সে আরোহণ করেছিল। তারা আরও বলে এতদুভয়ের মধ্যে পার্থক্য হলো "রাকিয়া" দ্বারা দৈহিক আরোহণ বোঝায়, আর "আরাজা" দ্বারা আত্মিক আরোহণ বোঝায়। তাই তাদের মতে মিরাজ হল "আত্মিক আরোহণ"। কিন্তু আহলুস সুন্নাহর আলেমগণের মতে মেরাজ সশরীরে ও জাগ্রত অবস্থায় হয়েছিল। কারণ সকল সাহাবা, তাবেয়ীন ও তাবে তাবেয়ীনের এটিই বিশ্বাস করতেন।

সঠিক অনুচ্ছেদ শিরোনাম কোনটি?
titleA. ফলাফল
titleB. বিবরণ
titleC. ইব্রাহিমীয় মেরাজ
titleD. শব্দগত ব্যুৎপত্তি
উত্তর: titleD
২০০৪ সালে কিলওয়া কিসিওয়ানিকে বিপদাপন্ন ঐতিহ্য তালিকায় অন্তর্ভুক্ত করে। ক্ষয় এবং চাষাবাদ ইত্যাদি কারণে এই দুই প্রত্নস্থল এবং এখানকার সৌধ ও স্থাপনা গুলো দ্রুত অবনতির সম্মুখীন হচ্ছে। উদাহরণস্বরূপ বলা যায় হুসনি কুবওয়া প্রাসাদের পূর্ব অংশ উধাও হয়ে গেছে। বৃষ্টির পানিতে মাটি ধুয়ে যাওয়ার কারণে কিনারার কাছে অবস্থিত কাঠামো সব ধ্বসে পড়ার ঝুঁকিতে আছে। গাছপালা মাটি ক্ষয় কমালেও স্থাপনা সমূহ ভেঙে ফেলে। ২০০৮ সালে প্রকাশিত বিশ্ব সৌধ ফান্ডের তরফের তালিকায় ১০০ বিপদাপন্ন স্থাপনার মধ্যে কিলওয়াও ছিলো। ২০০৮ থেকে এখানকার বিভিন্ন ভবনের সংরক্ষণ কাজে সহায়তা করে আসছে।

সঠিক অনুচ্ছেদ শিরোনাম কোনটি?
titleA. প্রাসাদের Husuni Kubwa
titleB. উল্লেখযোগ্য বৈশিষ্ট্য
titleC. সংরক্ষণ
titleD. গ্রেট মসজিদ
উত্তর: titleC
পিটার হেডেন ডিংকলেজ ১৯৬৯ সালের ১১ জুন নিউ জার্সির মরিসটাউনে জন্মগ্রহণ করেন। তার পিতা জন কার্ল ডিংকলেজ (১৯৩১-২০০৪) ছিলেন একজন জার্মান মার্কিন ও বিমাকর্মী এবং তার মাতা ডায়ানা ডিংকলেজ (জ. ১৯৪৩) একজন এলিমেন্টারি স্কুলের সঙ্গীতের শিক্ষক। ডিংকলেজ বামনত্বের একটি সাধারণ ধরন একোন্ড্রোপ্লাসিয়া নিয়ে জন্মগ্রহণ করেন। তিনি এবং তার বড় ভাই জোনাথন নিউ জার্সির ব্রুকসাইডে বেড়ে ওঠেন। শৈশবে তারা দুজন সঙ্গীতধর্মী পুতুল নাচের অনুষ্ঠানে অংশগ্রহণ করতেন। ডিংকলেজ তার ভাই সম্পর্কে বলেন যে তিনি একজন বেহালাবাদক ছিলেন এবং তার পরিবারের সত্যিকারের একজন অভিনেতা ছিলেন এবং বলেন যে তার ভাইয়ের বেহালার প্রতি তার আবেগ তাকে অভিনয় থেকে বিরত রাখে।

ডিংকলেজ বেনিংটন কলেজে নাট্যকলা বিষয়ে পড়াশুনা করেন এবং ১৯৯১ সালে স্নাতক পাস করার পূর্বে বেশ কিছু মঞ্চনাটকে কাজ করেন। এরপর তিনি ও তার বন্ধু ইয়ান বেল থিয়েটার কোম্পানি নির্মাণের লক্ষ্যে নিউ ইয়র্ক সিটিতে চলে যান। কিন্তু সেখানে ভাড়া পরিশোধ করতে না পারায় তাদের অ্যাপার্টমেন্ট ছাড়তে হয়। ডিংকলেজ পরে তার পূর্ণ অভিনয় জীবন শুরু পূর্বে ছয় বছর একটি ডেটা প্রসেসিং কোম্পানিতে চাকরি করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. কর্মজীবন
titleC. সাফল্য ২০০৩-২০১০
titleD. প্রারম্ভিক কর্মজীবন: ১৯৯১-২০০২
উত্তর: titleA
সমগ্র খেলোয়াড়ী জীবনে একত্রিশটি টেস্টে অংশগ্রহণ করেছেন দাত্তু ফাড়কর। ১২ ডিসেম্বর, ১৯৪৭ তারিখে সিডনিতে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৫৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।

১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমনের জন্যে মনোনীত হন। মূলতঃ সংরক্ষিত সীম বোলার হিসেবে অস্ট্রেলিয়া গমন করেছিলেন। বলের তুলনায় ব্যাট হাতেই সেখানে তিনি অধিক ভূমিকা রাখেন। রে লিন্ডওয়াল ও কিথ মিলারের বল দক্ষতার সাথে মোকাবেলা করেই ক্ষান্ত হননি; আক্রমণাত্মক ঢংয়ে স্ট্রোক মেরেছেন। সিডনিতে অনুপযোগী উইকেটে অভিষেক ঘটা ঐ টেস্টে আট নম্বরে ব্যাটিংয়ে নেমে ৫১ রান তুলেন। এরপর, বল হাতে ৩/১৪ পান। অ্যাডিলেড ওভালে ছয় নম্বরে নেমে ১২৩ রান তুলেন। বিজয় হাজারের সাথে ষষ্ঠ উইকেট জুটিতে রেকর্ডসংখ্যক ১৮৮ রান তুলেন। ঐ সফরে ব্যাটিং গড়ে শীর্ষ স্থান দখল করেন। ৫২.৩৩ গড়ে ৩১৪ রান তুলে গড়ের দিক দিয়ে শীর্ষ স্থানে ছিলেন। চার-টেস্টের ঐ সিরিজের প্রত্যেক টেস্টেই কমপক্ষে একটি অর্ধ-শতরানের ইনিংস খেলেছিলেন তিনি।

এরপর থেকেই ভারত দলের নিয়মিত সদস্যের মর্যাদাপ্রাপ্ত হন। ১৯৫২ সালে ইংল্যান্ড, ১৯৫৩ সালে ওয়েস্ট ইন্ডিজ, ১৯৫৪-৫৫ মৌসুমে পাকিস্তান গমন করেন। নিজদেশে ১৯৪৮-৪৯ মৌসুমে ওয়েস্ট ইন্ডিজ, ১৯৫১-৫২ মৌসুমে ইংল্যান্ড, ১৯৫২-৫৩ মৌসুমে পাকিস্তান, ১৯৫৫-৫৬ মৌসুমে নিউজিল্যান্ড, ১৯৫৬-৫৭ মৌসুমে অস্ট্রেলিয়া ও ১৯৫৮-৫৯ মৌসুমে ওয়েস্ট ইন্ডিজের মুখোমুখি হয়েছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রথম-শ্রেণীর ক্রিকেট
titleC. ওয়েস্ট ইন্ডিজের মুখোমুখি
titleD. আন্তর্জাতিক ক্রিকেট
উত্তর: titleD
শোয়েনস্টেইগার একজন উইঙ্গার ও একজন উপযোগী খেলোয়াড় হিসেবে তার ক্যারিয়ার শুরু করেন। পরে বায়ার্ন মিউনিখে লুই ভ্যান গাল এলে তিনি একজন শক্তিশালী মিডফিল্ডার হিসেবে খেলা শুরু করেন দুদিক থেকে দুই উইঙ্গার আরিয়েন রোবেন ও ফ্রাঙ্ক রিবেরি কে সাহায্য করার জন্য। শোয়েনস্টেইগারের চমৎকার বল কাটানোর দক্ষতা, বল নিয়ন্ত্রণ, মাপা পাস, ডিফেন্ডারকে ভাল মোকাবেলা করার অসাধারণ সামর্থ্য আছে। তিনি সেট-পিস ও ভালো করেন এবং তাকে "মাঝমাঠের মোটর" হিসেবে ডাকা হয়। শোয়েনস্টেইগার একটা খেলাকে খুব চমৎকারভাবে পড়তে পারেন এবং তার মাঠে ভালো পজিশনের জন্য তিনি দলের হয়ে ভালো গোল করারও সুযোগ পান। জার্মানির কোচ জোয়াকিম লো বলেছেন শোয়েনস্টেইগার হলেন "জার্মান দলের আসল মস্তিষ্ক"। তার গোলে দূর থেকে শট করার ক্ষমতা অসাধারণ এবং তিনি ২০০৬ বিশ্বকাপে পর্তুগালের বিরুদ্ধে দূর থেকে মারাত্মক জোরালো শট নিয়ে গোল ও করেছিলেন ২ টো এবং তৃতীয় গোলটিও প্রায় করে ফেলেছিলেন সেট-পিসের মাধ্যমে। তারপর থেকেই তিনি তার নতূন ভুমিকায় আরও উন্নতিলাভ করেন এবং তার পাসিং ক্ষমতাকে তিনি ডিফেনডিং এবং আক্রমণ দুটো জায়গাতেই কাজে লাগানো শুরু করেন যা জার্মান ফুটবল দলকে একটা আলাদা মাত্রায় নিয়ে যায়।

সঠিক অনুচ্ছেদ শিরোনাম কোনটি?
titleA. ক্লাব পারফরম্যান্স
titleB. খেলার স্টাইল
titleC. বিশ্বকাপ ২০১০
titleD. ক্লাব ক্যারিয়ার
উত্তর: titleB
বাংলাদেশের অন্যান্য স্থানের মতো সিলেটে বিভিন্ন জনপ্রিয় খেলা যেমন ফুটবল, ক্রিকেট, বিলিয়ার্ড, টেবিল টেনিস, অ্যাথলেটিক্স, সকার, দাবা, বাস্কেটবল, হকি, কাবাডি, ভলিবল ইত্যাদি প্রচলিত রয়েছে। বর্তমানে দেশী খেলার চেয়ে ক্রিকেট খেলা অত্যন্ত জনপ্রিয়। বাংলাদেশ প্রিমিয়ার লীগের ফ্র্যাঞ্চাইজি সিলেট সিক্সার্স এখানে অবস্থিত, যা সিলেট আন্তর্জাতিক ক্রিকেট স্টেডিয়ামকে (এম এ জি ওসমানী স্টেডিয়াম) তাদের ঘরের মাঠ হিসেবে ব্যবহার করে। এটি ২০০৭ সালে নির্মাণ করা হয়েছিল এবং এর ধারন ক্ষমতা ১৮,৫০০। ২০১৪ সালে সিলেট আন্তর্জাতিক ক্রিকেট স্টেডিয়ামটি নতুন করে সংস্কার করা হয়েছিল বিশেষত ২০১৪ আইসিসি টি-টোয়েন্টি বিশ্বকাপের ম্যাচগুলি আয়োজন করার জন্য। এটি শহরের বাইরে সবুজ চা বাগানের কাছাকাছি অবস্থিত। সিলেট বিভাগ ক্রিকেট দল জাতীয় ক্রিকেট লীগে বিজয়ী হতে না পারলেও ২০০১-০২ সেশনে জাতীয় ক্রিকেট লীগ ওয়ানডেতে শিরোপা জিতেছিল। সিলেটের উল্লেখযোগ্য ক্রিকেটার, যারা বাংলাদেশ জাতীয় ক্রিকেট দলের হয়ে খেলেছেন তাদের মধ্যে রয়েছেন রাজিন সালেহ, এনামুল হক জুনিয়র, তাপস বৈশ্য, এবং অলোক কাপালি। সিলেটের দাবা খেলোয়াড় রানী হামিদ ১৯৮৫ সালে ফিদে আন্তর্জাতিক মহিলা মাস্টার খেতাব পান।

সিলেট জাতীয় ক্রিকেট স্টেডিয়াম, সিলেট জেলা স্টেডিয়াম হচ্ছে শহরের দ্বিতীয় প্রধান স্টেডিয়াম। ঘরোয়া টুর্নামেন্ট এই মাঠে অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. সরকার ও রাজনীতি
titleB. খেলাধুলা
titleC. ভূগোল
titleD. নামকরণ
উত্তর: titleB
"নির্বাচিত কলাম" নারীবাদী ও ধর্মমুক্ত মানবতাবাদী হিসেবে বিখ্যাত তসলিমা নাসরিনের লেখা একটি ধ্রুপদী গ্রন্থ। এছাড়া তিনি "লজ্জা","আমার মেয়েবেলা", "ক" (পশ্চিমবঙ্গে এই বইটির নাম "দ্বিখন্ডিত") ইত্যাদিরও প্রণেতা। এই বইগুলো ছাড়াও তসলিমা নাসরিন বেশ ক'টি উপন্যাস, কবিতা, কলাম ও গল্প লিখেছেন। তবে "নির্বাচিত কলাম"ই প্রথম তাঁকে আন্তর্জাতিক খ্যাতি এনে দেয়। বইটি তাঁর লেখা কিছু কলামের সংকলন।

সঠিক অনুচ্ছেদ শিরোনাম কোনটি?
titleA. অনুবাদ
titleB. সংক্ষিপ্ত বিবরণ
titleC. ভূমিকা
titleD. বিতর্ক
উত্তর: titleC
কৃত্তিবাস গোষ্ঠিতে যুক্ত থাকার সময়ে তার দুটি কাব্যগ্রন্থ প্রকাশিত হয়েছিল: ঝর্ণার পাশে শুয়ে আছি এবং আমার ভিয়েৎনাম । এই সময়ে নিজ অর্থে তিনি কৃত্তিবাস পত্রিকার সম্পাদক সুনীল গঙ্গোপাধ্যায়-এর প্রথম কাব্যগ্রন্থ একা এবং কয়েকজন প্রকাশ করে কবিমহলে বিশেস সম্মান অর্জন করেন। কৃত্তিবাস গোষ্ঠী ত্যাগের পর, হাংরি আন্দোলন-এর কারণে তার কবিতায় লক্ষণীয় বাঁকবদল ঘটে, এবং তা প্রতিফলিত হয় তার পরবর্তী কাব্যগ্রন্থ জানোয়ার-এ। সেই সময়ে তার চাইবাসার বাড়িটি, নিমডি নামের সাঁওতাল গ্রামের পাহাড়চূড়ায়, হয়ে উঠেছিল একটি গুরুত্বপূর্ণ সাহিত্যকেন্দ্র। ৫০ ও ৬০-এর দশকের বহু কবি ও লেখকের রচনায় চাইবাসার কথা বারবার উচ্চারিত হয়েছে। গ্রেপ্তারির আপমানের কারণে, এবং ১৯৬৫ সালে হাংরি আন্দোলন প্রকৃত অর্থে ফুরিয়ে যাওয়ায়, সমীর প্রায় তিন দশক লেখালিখি থেকে দূরে সরে ছিলেন। ৯০ দশকে কলকাতায় নিজের বাড়ি তৈরি করার পর তিনি আবার লেখালিখিতে ফিরে আসেন, এবং তা ছোট-গল্পকার ও ভাবুক রূপে।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. অধুনান্তিক পর্ব
titleC. হাংরি আন্দোলন
titleD. পারিবারিক পরিচয়
উত্তর: titleA
মাগুরা- শহরের ভায়না রোড বাস স্ট্যান্ড থেকে ঝিনাইদহ মহাসড়কের ইছাখাদা পুরাতন বাজারে নামতে হবে। হাজরাপুর ইউনিয়ন মাগুরা শহর থেকে ৬ কিলোমিটার পশ্চিমে ইছাখাদা পুরাতন বাজার নামক স্থানে ইউনিয়ন কমপ্লেক্স ভবনটি অবস্থিত। মাগুরা জেলা শহর থেকে হাজরাপুর যাতায়াতের মাধ্যম রয়েছে বাস, অটো রিক্সা, সিএসজি, মটর চালিত ভ্যান ইত্যাদি।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান ও আয়তন
titleC. যোগাযোগ
titleD. শিক্ষা
উত্তর: titleC
গায়ে হলুদ অনুষ্ঠানের পর বিয়ের অনুষ্ঠান হয়ে থাকে৷ অনুষ্ঠানটি কনেপক্ষের মাধ্যমে আয়োজিত হয়ে থাকে৷ বর এবং বর এর বন্ধুবান্ধব বা আত্মীয়স্বজন একত্রে যাদেরকে বরযাত্রী বলা হয়ে থাকে, সাধারণত সন্ধ্যার পূর্বে কনের বাড়িতে উপস্থিত হয়৷ বরযাত্রী রওনা হওয়ার পূর্বে বর সাধারণত তার মার নিকট হতে আশীর্বাদ গ্রহণ করে৷ বরসহ বরযাত্রী যখন কনের বাড়িতে পৌঁছায়, তখন কনেপক্ষের আত্মীয়স্বজন তাদেরকে অভ্যর্থনা জানায়৷ এসময় বরপক্ষের লোকজনকে আ্প্যায়িতও করা হয়ে থাকে৷ পরবর্তীতে পন্ডিত বা কাজীর মাধ্যমে বর বা কনের ধর্ম অনুসারে নির্দিষ্ট আচার পালনের মাধ্যমে বিবাহ সুসম্পন্ন করা হয়ে থাকে৷ বিয়ের সময় সাধারণত উভয় পক্ষের গণ্যমান্য ব্যক্তিবর্গ উপস্থিত থাকেন৷
সঠিক অনুচ্ছেদ শিরোনাম কোনটি?
titleA. অষ্ট মঙ্গলা
titleB. বৌ-ভাত
titleC. গায়ে হলুদ
titleD. বিবাহ অনুষ্ঠান
উত্তর: titleD
২৫ জানুয়ারি, ১৯৫২ তারিখে ওয়েস্ট ইন্ডিজের বিপক্ষে তার টেস্ট অভিষেক ঘটে। সফরকারী ওয়েস্ট ইন্ডিজের বিপক্ষে সিরিজের পঞ্চম টেস্টে সতীর্থ ও উদ্বোধনী ব্যাটসম্যান জর্জ টমস-সহ [[রিচি বেনো|রিচি বেনো’র]] একযোগে অভিষেক হয়েছিল। ঐ খেলায় অস্ট্রেলিয়া দল ২০২ রানের বিরাট ব্যবধানে জয় পেয়েছিল।

১৯৫৬ সালে ওল্ড ট্রাফোর্ড টেস্টে [[জিম লেকার]] ১৯ উইকেট পেয়েছিলেন যা জিম লেকারের টেস্ট নামে পরিচিতি পায়। উভয় ইনিংসে যথাক্রমে ৩২ ও ৮৯ রান সংগ্রহ করে সফরকারী অস্ট্রেলিয়া দলের সর্বোচ্চ রান সংগ্রহকারী ছিলেন তিনি। ১৯৫৮-৫৯ মৌসুমে ইংরেজ দলের বিপক্ষে অনুষ্ঠিত [[দি অ্যাশেজ|অ্যাশেজ সিরিজে]] নিজের খেলোয়াড়ী জীবনের স্বর্ণশিখরে আরোহণ করেন। টেস্ট ক্রিকেটের ইতিহাসে এক পঞ্জিকাবর্ষে সর্বাধিক রান তোলার কৃতিত্ব অর্জন করেন ১৯৫৯ সালে। অ্যাডিলেডে সিরিজের চতুর্থ টেস্টে ব্যক্তিগত সর্বোচ্চ ১৭০ রান তুলেন। তবে, দ্বিতীয় দিনের অধিকাংশ সময় রিটায়ার্ড হার্ট ছিলেন। মেলবোর্নের নিজ মাঠে অনুষ্ঠিত ৫ম টেস্টে দ্বিতীয় সেঞ্চুরি করেন।

১৯৬১ সালে ইংল্যান্ড সফরে যান। কিন্তু, কব্জির আঘাতের কারণে তাকে টেস্ট ক্রিকেট থেকে অবসরগ্রহণ করতে হয়।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. খেলোয়াড়ী জীবন
titleC. প্রারম্ভিক জীবন
titleD. ব্যক্তিগত জীবন
উত্তর: titleB
মাগুর মাছ সাধারণত ৩০ সে.মি পর্যন্ত লম্বা হয়ে থাকে। এর সর্বোচ্চ দৈর্ঘ্য ৪৭ সে.মি হতে পারে। মাছের গায়ে কোন আঁশ থাকেনা। এরা অস্থিময়, মাথা অবনত এবং দুটি খাঁজ বিদ্যমান৷ পিঠের পাখনা লম্বা এবং চার জোড়া শুড় আছে৷ মাথা চ্যাপ্টা, মুখ প্রশস্ত, গায়ের রং লালচে বাদামী বা ধূসর কালো রংয়ের। কোন কোন ক্ষেত্রে পরিপক্ক স্ত্রী মাছের গায়ের রং ধূসর এবং পুরুষ মাছগুলির গায়ে হালকা বলয় থাকে। স্ত্রী মাছে কোন বলয় থাকে না। মাছের পৃষ্টদেশে ও পায়ুতে বড় বড় পাখনা থাকে।এই মাছ সর্বোচ্চ ১.১ঌ কেজি পর্যন্ত হতে পারে।

সঠিক অনুচ্ছেদ শিরোনাম কোনটি?
titleA. দৈহিক বৈশিষ্ট্য
titleB. মাছের ডিম
titleC. প্রজনন
titleD. পুষ্টিগুণ
উত্তর: titleA
প্রত্যাখ্যানের সংবেদনশীলতার ঘটনা নিয়ে প্রথম যে তাত্ত্বিক আলোচনা করেন তিনি হলেন কারেন হর্নি। তার মতে, এটি স্নায়বিক ব্যক্তিত্বের একটি উপাদান, এবং তিনি বলেন যে একজন ব্যক্তির মধ্যে সামান্য ধমকেই গভীর উদ্বেগ এবং অপমানিত বোধ করবার একটি প্রবণতা রয়েছে। উদাহরণস্বরূপ, সাধারণভাবে কাউকে অপেক্ষা করতে বলাকেই একটি প্রত্যাখ্যান হিসেবে দেখা যেতে পারে এবং সেক্ষেত্রে তা প্রচণ্ড ক্রোধ এবং শত্রুতার জন্ম দিতে পারে।

অ্যালবার্ট মেহ্‌রাবিয়ান প্রত্যাখ্যানের সংবেদনশীলতাকে পরিমাপ করবার জন্য একটি প্রাথমিক প্রশ্নাবলী তৈরি করেছেন। মেহ্‌রাবিয়ান বলেন যে সংবেদনশীল ব্যক্তিরা তাদের মতামত প্রদান করার ব্যাপারে অনিচ্ছুক থাকেন, বিতর্ক অথবা বিতর্কিত আলোচনা এড়িয়ে যান, তারা কারুর ওপরে কিছু চাপিয়ে দেওয়া অথবা কাউকে কিছু অনুরোধ করবার ব্যাপারে অনিচ্ছুক থাকেন, অন্যদের থেকে নেতিবাচক প্রতিক্রিয়া পেলে খুব সহজেই আহত হন এবং প্রত্যাখ্যান এড়াবার জন্য তারা পরিচিত লোকেদের মধ্যে এবং পরিস্থিতির মধ্যে থাকাই পছন্দ করেন।

আরো সাম্প্রতিক (১৯৯৬) সংজ্ঞা অনুসারে প্রত্যাখ্যানের সংবেদনশীলতাকে বলা হয় এমন একটি অবস্থা যার মধ্যে রয়েছে সামাজিক প্রত্যাখ্যানের প্রতি “উদ্বেগ নিয়ে আশঙ্কা করা, উপলব্ধির তৎপরতা এবং অতি প্রতিক্রিয়াশীলতার” প্রবণতা। উপলব্ধির তৎপরতা এবং প্রত্যাখ্যানের প্রতিক্রিয়ার ক্ষেত্রটি ব্যক্তিবিশেষের ওপর নির্ভর করে। প্রত্যাখ্যানের অনুভূতির ক্ষেত্রে ব্যক্তিগত পার্থক্যগুলির কারণ কি, সে সম্বন্ধে ভালভাবে জানা যায়নি। প্রত্যাখ্যানের অনুভূতি এবং বাতিকগ্রস্ত হওয়ার মধ্যে সম্পর্ক থাকায় মনে করা হয় যে এর একটি জিনগত প্রবণতা আছে। অন্যান্যরা বলেন যে প্রথম দিকের অনুরাগসঞ্জাত সম্পর্ক এবং বাবা-মায়ের দ্বারা প্রত্যাখ্যান থেকেই প্রত্যাখ্যানের অনুভূতি গড়ে ওঠে; সঙ্গী প্রত্যাখ্যানও এখানে একটি ভূমিকা নেয় বলে মনে করা হয়। উৎপীড়ন, যেটা কিনা সঙ্গী প্রত্যাখ্যানের একটা চূড়ান্ত রূপ, সেটা পরবর্তী কালে প্রত্যাখ্যানের অনুভূতির জন্ম দিতে পারে বলে মনে করা হয়। যদিও এইসকল তত্ত্বগুলির সমর্থনে কোন চূড়ান্ত প্রমাণ এখনও পাওয়া যায়নি।

সঠিক অনুচ্ছেদ শিরোনাম কোনটি?
titleA. প্রত্যাখানের সংবেদনশীলতা
titleB. পরীক্ষাগারে
titleC. প্রেম-ভালোবাসা
titleD. স্বাস্থ্য
উত্তর: titleA
রাজশেখর বসুর সাহিত্যিক কর্মজীবন শুরু হয় ১৯২০-এর দশকে। ১৯২২ খ্রিষ্টাব্দে ‘পরশুরাম’ ছদ্মনামে তিনি একটি মাসিক পত্রিকায় 'শ্রীশ্রীসিদ্ধেশ্বরী লিমিটেড' নামে ব্যঙ্গ রচনা প্রকাশ করেন। সেখানে অনেকগুলো রসরচনামূলক গল্পগ্রন্থ রচনা প্রকাশ করেন, যা তাকে প্রভূত জনপ্রিয়তা প্রদান করেছিল। শনিবারের চিঠি পত্রিকাতেও তিনি নিয়মিত লিখেছেন। গল্পরচনা ছাড়াও স্বনামে প্রকাশিত "কালিদাসের মেঘদূত", "বাল্মীকি রামায়ণ" (সারানুবাদ), "কৃষ্ণদ্বৈপায়ন বেদব্যাসকৃত মহাভারত" (সারানুবাদ), "শ্রীমদ্‌ভগবদ্‌গীতা" ইত্যাদি ধ্রুপদি ভারতীয় সাহিত্যের অনুবাদগ্রন্থগুলিও ব্যাপক জনপ্রিয়তা অর্জন করে। 
১৯৩৭ খ্রিষ্টাব্দে প্রকাশিত হয় রাজশেখর বসু বিরচিত বাংলা অভিধান "চলন্তিকা"। এগুলি ছাড়াও "লঘুগুরু", "বিচিন্তা", "ভারতের খনিজ", "কুটির শিল্প" প্রভৃতি প্রবন্ধগ্রন্থও রচনা করেছিলেন তিনি। তার প্রকাশিত গ্রন্থের সংখ্যা মোট ২১টি। রাজশেখর বসুর সম্পূর্ণ গ্রন্থতালিকা নিচে প্রদত্ত হল:
সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. গ্রন্থপঞ্জী
titleC. সম্মাননা ও স্বীকৃতি
titleD. জীবনাবসান
উত্তর: titleA
পুরুষ প্রজাপতিরা তাদের প্রিয় অঞ্চল থেকে বেশি দূরে যাওয়া পছন্দ করে না। তবে স্ত্রী প্রজাপতিদের তাদের হোস্ট গাছ, মূলত ম্যাগ্নোলিয়ার সন্ধানে উন্মুক্ত স্থানে ঘুরে বেড়াতে দেখা যায়।

পুরুষেরা জমি থেকে অনেকটা উপরে কিছু নির্দিষ্ট গাছের আশেপাশে উড়ে বেড়ায়। এরা সাধারণত চঞ্চল প্রকৃতির হয়। তবে মাঝেমধ্যে এরা যখন নিচের দিকে নামে, তখন জালে ধরা পড়ার সম্ভাবনা থাকে।অপরপক্ষে স্ত্রী প্রজাপতিরা শান্ত প্রকৃতির হয়। এরা জমির কাছাকাছি ওড়ে এবং এদের সাধারণত হোস্ট গাছে বসে থাকতে দেখা যায়।

সঠিক অনুচ্ছেদ শিরোনাম কোনটি?
titleA. ডিম
titleB. আচরণ
titleC. মূককীট
titleD. বিস্তার
উত্তর: titleB
মধ্যভারতের নর্মদা উপত্যকার হাথনোরায় প্রাপ্ত "হোমো ইরেকটাস"-এর প্রক্ষিপ্ত অবশেষগুলি ২০০,০০০ থেকে ৫০০,০০০ বছর পূর্ববর্তী মধ্য প্লেইস্টোসিন যুগে ভারতে মানববসতি উন্মেষের সম্ভাবনার দিকটি নির্দেশ করে। সম্ভবত ভারত মহাসাগরের উপকূলভাগে বহিঃআফ্রিকা অনুপ্রবেশের যাবতীয় নিদর্শন অবলুপ্ত হয়ে গেছে উত্তর-তুষার যুগের বন্যার ফলে। তামিলনাড়ু অঞ্চলে সাম্প্রতিক কিছু আবিষ্কার (যার সময়কাল খ্রিষ্টের জন্মের ৭৫,০০০ বছর পূর্ববর্তী, টোবা আগ্নেয় উদ্গীরণের আগে ও পরে) থেকে এই অঞ্চলে প্রথম শারীরতাত্ত্বিকভাবে আধুনিক মানব প্রজাতির উপস্থিতির কথা জানা যায়।

ভারতীয় উপমহাদেশে মেসোলিথিক যুগের সূচনা ৩০,০০০ বছর আগে। এই যুগ স্থায়ী হয় ২৫,০০০ বছর। আজ থেকে ১২,০০০ বছর আগে সর্বশেষ তুষার যুগের অন্তিমপর্বে উপমহাদেশে নিবিড় জনবসতি গড়ে উঠতে দেখা যায়। প্রথম স্থায়ী জনবসতির প্রমাণ মেলে আধুনিক ভারতের মধ্যপ্রদেশ রাজ্যের ৯০০০ বছর প্রাচীন ভীমবেটকা প্রস্তরক্ষেত্রে।

আধুনিক পাকিস্তানের বেলুচিস্তান প্রদেশের মেহেরগড়ে খননকার্য চালিয়ে ৭০০০ খ্রিষ্টপূর্বাব্দ ও তৎপরবর্তীকালের দক্ষিণ এশীয় নিওলিথিক সভ্যতার নিদর্শন আবিষ্কৃত হয়েছে। ভারতের খাম্বাত উপসাগরে নিমজ্জিত নিওলিথিক সভ্যতার কিছু নিদর্শন পাওয়া গেছে; রেডিও কার্বন পদ্ধতিতে পরীক্ষার পর যার সময়কাল নির্ধারিত হয়েছে ৭৫০০ খ্রিষ্টপূর্বাব্দ। এডাক্কল গুহা প্রস্তরযুগীয় লিপির আদিতম নিদর্শনগুলির অন্যতম। সিন্ধু উপত্যকায় ৬০০০ থেকে ২০০০ খ্রিষ্টপূর্বাব্দ ও দক্ষিণ ভারতে ২৮০০ থেকে ১২০০ খ্রিষ্টপূর্বাব্দের মধ্যে পরবর্তী নিওলিথিক সভ্যতা স্থায়ী হয়।

উপমহাদেশের উত্তর-পশ্চিমাঞ্চলে বিগত ২০০০০০০(?) বছরে নিয়মিত জনবসতি গড়ে উঠতে দেখা গেছে। এই অঞ্চলের প্রাচীন ইতিহাসে দক্ষিণ এশিয়ার প্রাচীনতম কয়েকটি মানববসতির এবং প্রধান সভ্যতাসমূহের সন্ধান পাওয়া যায়। উপমহাদেশের প্রাচীনতম প্রত্নক্ষেত্রটি হল সোন নদী উপত্যকার প্যালিওলিথিক হোমিনিড স্থলটি। উপমহাদেশের গ্রামীণ জীবনের সূচনা হয় নিওলিথিক স্থল মেহেরগড়ে এবং প্রথম নগরাঞ্চলীয় সভ্যতার বিকাশ ঘটে সিন্ধু অববাহিকা অঞ্চলে।

সঠিক অনুচ্ছেদ শিরোনাম কোনটি?
titleA. মৌর্য যুগ
titleB. প্রস্তর যুগ
titleC. গুপ্ত সাম্রাজ্য
titleD. স্বাধীনতা ও দেশভাগ
উত্তর: titleB
একটি ভেড়ার যত রকম রং এবং নকশা হতে পারে শীটল্যান্ড ভেড়ার সবগুলোই হয়ে থাকে যদিও সম্পূর্ণ সাদা এবং সম্পূর্ণ মূরিট (লালচে বাদামী) বা কালই সবচেয়ে বেশি দেখা যায়। রং এবং নকশার অনেক গুলোরই শীটল্যান্ড উপভাষায় নাম রয়েছে- এগুলো নর্ন ভাষা থেকে উদ্ভূত যা আগে শীটল্যান্ডে প্রচলিত ছিল এবং একই রকম নাম কমপক্ষে অন্য একটি নরডিক ভাষায়ও ব্যবহৃত হয় যেমনঃ আইসল্যান্ডের।

প্রজাতি সংগঠন এগারটি প্রধান রং স্বীকৃতি দিয়েছে (অধিকাংশেরেই অনেক ভিন্ন শেড রয়েছে): হালকা ধুসর, ধুসর, সাদা, "এমস্কেট" (কালচে নীলাভ-ধুসর), "মাস্কেট" (হালকা ধুসর বাদামী), "শায়েলা" (গাঢ় ইস্পাত-ধুসর), কাল, লালচে, "মূরিট" (লালচে বাদামী), "মিওগেট" (মিষ্টি হলুদাভ বাদামী) এবং গাঢ় বাদামী।

শরীরে ত্রিশটি ভিন্ন নকশা এবং চিহ্ন স্বীকৃত, এদের মধ্যে অনেকগুলোই মিলিত ভাবে থাকতে পারে। এর মধ্যে রয়েছে "কাটমোগেট" (“বেজারফেইস”: পেট এবং নাক ও মুখের চারপাশে গাঢ় ছায়া, অন্যত্র হালকা), "গুলমোগেট" (“মাফলন”, এরা কাটমোগেটের বিপরীত: হালকা পেট, মুখ গাঢ় সাথে চোখের চারপাশে হালকা দাগ, অন্যত্র গাঢ়),"ইউগলেট" (সাধারনত পান্ডার মত চোখের চারপাশে গাঢ়র সাথে হালকা ডোরা), ব্লেসেট (মুখের নিচে গাঢ়র সাথে সাদা দাগ),  "স্মিরস্লেট" (মাজলের চারপাশে সাদা দাগ), "সকেট "(পায়ে সাদা মোজা), "বেরসুগেট "(বিভিন্ন রঙের অনিয়মিত ডোরা) এবং "বিয়েলসেট "(ভিন্ন রঙের কলার)।

সঠিক অনুচ্ছেদ শিরোনাম কোনটি?
titleA. পশম
titleB. বাচ্চা দেয়া
titleC. ইতিহাস
titleD. রং এবং নকশা
উত্তর: titleD
নকআউট পর্বে যদি কোন খেলায় নির্দিষ্ট ৯০ মিনিট সময়ের পরে দলীয় স্কোরে সমতা বজায় থাকে, তবে ৩০ মিনিটের অতিরিক্ত সময় প্রদান করা হবে (১৫ মিনিট করে দুইবার)। এই সময়ের মধ্যে যে কোন দল চতুর্থবারের মত বদলী খেলোয়াড় নিয়ে খেলতে পারবে। যদি এতেও স্কোরে সমতা বজায় থাকে, তাহলে পেনাল্টি শুট-আউটের মাধ্যমে খেলার ফলাফল নির্ধারণ করা হবে।

সঠিক অনুচ্ছেদ শিরোনাম কোনটি?
titleA. উরুগুয়ে বনাম ফ্রান্স
titleB. ফ্রান্স বনাম বেলজিয়াম
titleC. ফ্রান্স বনাম গ্রুপ আর্জেন্টিনা
titleD. খেলার ধরণ
উত্তর: titleD
ইসলামি জগতে প্রথম মানমন্দির খলিফা আল মামুনের আদেশে ৮২৮ খ্রিষ্টাব্দে নির্মিত হয়। এর নির্মাণে বাইতুল হিকমাহর পন্ডিতরা সরাসরি কাজ করেন। এটি আল শামাসিয়ায় অবস্থিত ছিল এবং একে মুমতাহান মানমন্দির বলা হত। সূর্য, চাঁদ ও অন্যান্য গ্রহের পর্যবেক্ষণের পর দ্বিতীয় একটি মানমন্দির দামেস্কের কাছে কাসিউন পর্বতের উপর স্থাপন করা হয়। এসব পরিশ্রমলব্ধ ফলাফল ‘’আল জিজ আল মুমতাহান’’ নামক গ্রন্থে লিপিবদ্ধ করে রাখা হয়।

সঠিক অনুচ্ছেদ শিরোনাম কোনটি?
titleA. ভিত্তিস্থাপন ও সূচনা
titleB. মানমন্দির
titleC. আল মামুনের শাসনামল
titleD. পতন ও মোঙ্গলদের কর্তৃক ধ্বংসসাধন
উত্তর: titleB
১৮৮৮ সালে অসমীয়া ভাষা উন্নতি সাধিনী সভা গঠন হওয়ার পিছনে তাদের মাসিক অসমীয়া আলোচনীর গুরুত্বপূর্ণ ভূমিকা ছিল। কিন্তু সভার সকল সদস্য ছাত্ৰ হওয়ায় আৰ্থিক সমস্যা দেখা দেয়। তা দেখে ধনী ব্যবসায়ী পরিবারের ছেলে চন্দ্রকুমার আগরওয়ালা টাকাপয়সা দিয়ে সহায়তা করবেন বলে এগিয়ে আসেন এবং ম্যাগাজিন(আলোচনী) টার "জোনাকী" নাম দেয়া হয়। আগরওয়ালা সংগঠনটির সদস্য হওয়ার সময় প্ৰেসিডেন্সী কলেজের এফ. এ. ছাত্ৰ ছিলেন। তাদের ম্যাগাজিন(আলোচনী) র ছাপা এবং সম্পাদনার জন্যে দুটা শৰ্ত দেয়া হয়:
এই দুটা শৰ্ত পূরণ না করলে সদস্যক ১৫ টাকা জরিমানা দিতে হবে। সবাই শৰ্ত দুটা মেনে নেয়া সাপেক্ষে ম্যাগাজিন(আলোচনী) টার প্ৰথম সংখ্যা প্ৰকাশ পায়। প্ৰকাশের প্ৰকৃত তারিখ জানা যায়নি কারণ ম্যাগাজিন(আলোচনী) তে কেবল অসমীয়া মাস 'মাঘ' এবং ১৮৮৯ সন বলে উল্লেখ করা হইছিল। কিন্তু তারিখটা ৯ ফেব্রুয়ারি, ১৮৮৯ সন বলে ভাবা হয়। ম্যাগাজিন(আলোচনী) টি ১৮৯৮ সাল থেকে প্ৰকাশ হতে থাকে। তারপর ১৯০১ সালের পর গুয়াহাটিতে ম্যাগাজিন(আলোচনী) টি প্ৰকাশ পায় এবং ১৯০৩ সাল পর্যন্ত চলতে থাকে। গুয়াহাটি সংস্করণের সম্পাদক ছিলেন সত্যনাথ বরা এবং কনকলাল বরুয়া।

সঠিক অনুচ্ছেদ শিরোনাম কোনটি?
titleA. ইতিহাস
titleB. লক্ষ্য এবং উদ্দেশ্য
titleC. ম্যাগাজিন(আলোচনী)র সাথে জড়িত লোক
titleD. সংখ্যা
উত্তর: titleA